OORSIG: Dag van hoogdrama in Brackenfell | Netwerk24
OORSIG: Dag van hoogdrama in Brackenfell
Deur Ané van Zyl, Maygene de Wee en Adrian de Kock 20 November 2020 08:05
Die geweld wat verlede Maandag naby Hoërskool Brackenfell uitgebreek het toe 'n groot groep ouers van die skool en inwoners buite die perseel 'n groep EFF-betogers ingewag het, het die aanvanklike rasseherrie wat ontstaan het oor die skool se "wit matriekafskeid" verder aangeblaas.
Pres. Cyril Ramaphosa het daarna in die parlement gesê die "rasseverdeeldheid" wat dié voorval gekenmerk het, wys hoe diepgewortelde rassisme in Suid-Afrika weer blitsvinnig in krisistye kan kop uitsteek.
Die debakel het ontstaan nadat 'n video van 'n funksie wat deur matrieks bygewoon is op sosiale media gedeel is. Die EFF het dit bestempel as 'n "matriekafskeid" en beweer slegs wit kinders is uitgenooi. Die skool en die provinsiale onderwysdepartement het intussen telkemale ontken dat dit 'n amptelike skoolfunksie was.
Hier volg die jongste verwikkelinge oor vandag se betoging:
20 Nov. 17:05:01
Dit is die einde van hierdie regstreekse dekking.
20 Nov. 16:09:59
Terwyl die skare uiteen begin beweeg het deur die strate van Brackenfell, is private voertuie asook ondernemings in die gebied beskadig.
Betogers het klippe gegooi toe die polisie hulle uiteen begin jaag, is bevestig. Die meeste betogers het teen 17:00 uiteen beweeg, maar die polisie bly op gereedheidsgrondslag in die gebied.
Volg Netwerk24 vir die volledige dekking later.
20 Nov. 15:28:40
Van die rubberkoeëls wat gebruik is. Foto: Ané van Zyl
20 Nov. 15:21:05
Daar is glo EFF-ondersteuners in hegtenis geneem, maar in dié stadium is dit onseker hoeveel mense dit is en wie hulle is.
20 Nov. 15:01:09
Die betogers beweeg nou na die sakegebied, terwyl die polisie ook daarheen gaan – vermoedelik om te keer dat skade aangerig word.
20 Nov. 14:57:49
Intussen is 'n TV-joernalis se toerusting is van haar lyf geruk deur EFF-ondersteuners. Die vrou is baie ontsteld.
20 Nov. 14:57:29
Stun grenades fired after a white man attempted to address SG Marshall Dlamini and was beaten by people in the crowd who ask him, "What are you doing here?" @TeamNews24 #EFFinBrackenfell pic.twitter.com/Db9RhQeqkw
— Tammy Petersen (@TammyPetersen87) November 20, 2020
20 Nov. 14:56:51
Lt.kol Walter Prins sê die EFF-ondersteuners het enkele minute om uiteen te gaan. Hulle het toestemming om net tot 15:00 te betoog.
20 Nov. 14:51:53
'n Man het glo probeer om uit die optog te breek, toe skokgranate gevuur is. Dit was nadat klippe na die polisie gegooi is.